Я АллахI, Я Дела-хастам бо Хьуна ас, И боккха къинхетам Ахьа барна, Бусулба кхолларна, имане валорна, Хьо цхьаъ бен ца хилар сан даг чохь чIагIдарна. Хьо воцург Дела вац, Хьо воцург Эла вац, Хьоьгар бен, диканиг, Я АллахI, хулийл дац. Доьху лай гуш ву Хьо, доьхуриг луш ву Хьо Хьо реза волу некъ, Ахь суна схьагайта. Я АллахI, Ислам а, Иман а доьху ас, Дикниг а, вониг а лан доьнал доьху ас. И сурта тIай тIехул чекхвала некъ гайтар, Эхартехь юьхь хила дуьненан некъ гайтар. Я АллахI, хьан ницкъе кхочуш цхьа ницкъ ма бац, Я АллахI, Хьоьгар бен къинхетам хуьлийл бац. Я АллахI — Вез-Дела Хьоьга ас доьху, Бехьа Ахь къинхетам сан нохчийн къомах. Я АллахI, Я Дела — гуш волу Дела, ДоIанца доьху Хьоьга кхоьллин Дела. Дуьне а, эхарт а кхоьллина Дела Я АллахI, тхо балех даха Ахь Дела.